Dan Aykroyd - Wikipedija

# Dan Aykroyd

### Izvor: Wikipedija

Daniel Edward Aykroyd (Ottawa, 1. srpnja 1952.), kanadski glumac, scenarist i glazbenik. Najveći uspjeh je ostvario u 1980-ima.

## [uredi] Mlade godine

Aykroyd se rodio u Onttawi u Kanadi 1952. kao dijete Petera Hugha Samuela Aykroyda, savjetnika kanadskog ministra Pierrea Trudeaua, i Lorraine Goughon. Njegov brat Peter Aykroyd je također postao glumac.

Dan Aykroyd je pohađao katoličku školu St. Pius X i St. Patrick’s u Ottawi. Kasnije je išao studirati kriminalistiku i socijologiju u Carlton fakultetu, ali je odustao prije završetka studija.

## [uredi] Karijera

Aykroyd je počeo kao komičar u raznim kanadskim noćnim klubovima te se pridružio grupi „The Second City“. Kasnije je stekao slavu u humorističnom showu „Saturday Night Live“ gdje je glumio i pisao 4 sezone, od 1975. do 1979. Tamo se sprijateljio sa Johnom Belushijem sa kojim je u tom showu izumio alter ego braću Blues. Zajedno su nastupili u komediji “1941.” koju je režirao Steven Spielberg, ali je ona prošla loše u kinima i kod kritike. Ipak, onda su adaptirali svoje likove iz showa “Saturday Night Live” i snimili komediju “Braća Blues” koja je postigla veliki uspjeh i postala kultni film. Još su jednom su nastupili u komediji “Susjedi” prije nego što je Belushi preminuo od trovanja alkoholom. Aykroyda je to pogodilo a napisao je scenarij za film “Istjerivači duhova” sa njim na umu. Kasnije je njega zamijenio Bill Murray i “Istjerivači duhova” su postali Aykroydov največi komercijalni uspjeh. Za dramu “Vozeči gđicu Daisy” je 1989. čak nominiran za Oscara kao najbolji sporedni glumac. Ipak, u 1990-ima mu je karijera počela slabiti. Filmovi “Ništa osim nevolje”, “Sjever” i erotska satira “Exit to Eden” su propali na blagajnama i kod kritike. Od tada glumi u malim ulogama u serijama ili filmovima. Ni nastavak filma "Braća Blues" 1998. nije postigao veći odjek.

Aykroyd se udao za glumicu Donnu Dixon 1983. sa kojom ima tri kćerke.

## [uredi] Izabrana filmografija

- 1979. - 1941.
- 1980. - Braća Blues
- 1983. - Kolo sreće
- 1984. - Indiana Jones i ukleti hram
- 1984. - Istjerivači duhova
- 1989. - Vozeći gospođicu Daisy; Nominacija za Oscara
- 1989. - Istjerivači duhova 2
- 1992. - Chaplin
- 1993. - Coneheads
- 1995. - Casper
- 1997. - Plaćenik
- 1998. - Mravi
- 2001. - Prokletstvo Jade škorpiona

## [uredi] Vanjske poveznice

- Imdb profil
- Dan Aykroyd online

Dobavljeno iz "http://hr.wikipedia.org../../../d/a/n/Dan_Aykroyd_730b.html"

Kategorije: Kanadski umjetnici | Filmski glumci

##### Views

- Članak
- Razgovor
- Trenutna inačica

##### Traži

##### Drugi jezici

- English
- Български
- Deutsch
- Español
- Français
- Italiano
- Nederlands
- 日本語
- Norsk (bokmål)
- Polski
- Português
- Simple English
- Suomi
- Svenska